ระวังแนวต้านทาง Cycle อาทิตย์นี้ประมาณวันคลิสต์มาส
SET เริ่มเข้าใกล้เขต Overbought เมื่อเทียบกับหุ้นโลก และให้ระวังว่าเมื่อดูจาก Cycle
19 ธ.ค. 2554

SET เริ่มเข้าใกล้เขต Overbought เมื่อเทียบกับหุ้นโลก และให้ระวังว่าเมื่อดูจาก Cycle 
ประมาณวันคริสต์มาสอาจจะเป็นเขตแนวต้านที่เกิดพีกอันตราย เพื่อจะเข้าเรื่องนี้ให้ไปดูในรูป
ตัวชี้ในรูปเป็นตัววัด Performance ของ SET เมื่อเทียบกับหุ้นโลก ถ้าตัวชี้เงยขึ้น ก็แปลว่า SET แข็งกว่าหุ้นโลก ถ้าตัวชี้งอลง ก็แปลว่า SET จะอ่อนกว่าหุ้นโลก ที่ต้องระวัง คือ SET เริ่มเข้าใกล้แนวต้าน Q ในรูปแล้ว ซึ่งคราวที่แล้วที่ SET ไปชนแนวต้าน Q ช่วง ส.ค. SET ปรับตัวลงจาก 1,102 ลงไปถึง 843 หรือประมาณ 259 จุด แสดงว่าเป็นแนวต้านอันตราย และอีกอย่างที่ให้สังเกตในรูป คือ Cycle 89 วัน ซึ่งเตือนให้ระวังว่า 23 ธ.ค. อาจเป็นเขตพีก และในภาพใหญ่ ตัว Dow Jones ก็มีแนวต้านทาง Cycle ค่อนข้างอันตรายอยู่ประมาณวันที่ 2223 เช่นกัน
ทั้งหมดนั้นเตือนว่า หากต้นอาทิตย์นี้ยังมีการเก็งกำไรดึง SET ขึ้นไปก็ยังต้องระวังว่าจะขึ้นไปเกิดพีกสำคัญประมาณคริสต์มาส และนั่นก็หมายความด้วยว่า การจะลุ้น January Effect นั้น ควรชะลอทำ โดยการดูอาการหลังคริสต์มาสด้วย (และอีกภาพใหญ่ที่สำคัญ ความเสี่ยง ก็คือ ดัชนี เหรียญสหรัฐ อยู่ในลักษณะ hiriskhireturn คือ ขึ้นลงได้แรง และถ้าดัชนีเหรียญสหรัฐขึ้นทะลุ 81.44 หรือถ้าอัตราแลกเปลี่ยนบาทต่อเหรียญสหรัฐขึ้นทะลุ 31.44 หรือถ้าอัตราแลกเปลี่ยนเหรียญสหรัฐต่อยูโรขึ้นทะลุ 0.775 ก็จะถือว่า SET และหุ้นโลกจะอยู่ในสภาพเสี่ยงเพราะช่วงเวลานี้นักลงทุนทั่วโลกห่วงเรื่องวิกฤตการณ์ในยูโรโซน ก็มักจะตกใจและหมุนออกจากยูโรเข้าไปซื้อเหรียญสหรัฐ พร้อมกับตกใจขายหุ้นโลกด้วย ทั้งหมดนี้ที่พูดมาจะมี Update ใน Daily Market Timing
ในหุ้นหลักที่เริ่มตั้งหลักขึ้นมาจากเขตแนวรับ และ Cycle Support ระยะสั้นช่วงปลายอาทิตย์ที่แล้วนั้น จะดีขึ้นถ้าดัชนี SET50 ทะลุ 729 และดัชนีธนาคารทะลุ 377 ขึ้นมาได้ ก็มีลุ้นว่า Cycle Support จะรับอยู่ และรีบาวด์อาจต่อขึ้นไป โดยอาจเล็ง SET50 ขึ้นต่อไปทดสอบ 740 และ/หรือ 750757 ส่วนพลังงานก็กำลังตั้งหลักอยู่ และจะดีขึ้น ก็อาจดู PTT ช่วย คือ PTT ทะลุ 322 ขึ้นมายืนได้ก็มีลุ้นขึ้นมาช่วยตลาดอีกแรง แต่ระวังอาจจะเป็นรีบาวด์ระยะสั้นไปทำพีกช่วงคริสต์มาส โดยจะคอยจับตาและมี Update ใน Daily Market Timing
หุ้นเป็นตัวๆ ในหมวดอื่นๆ ที่ยังดูมีลุ้นและกำลังรีบาวด์ขึ้นมา ก็เช่น DTAC ที่มีข่าวเมื่ออาทิตย์ที่แล้วนั้น ถ้าดูทาง Technical ก็มีแนวต้านต่อไปที่ 9495 และ 98 (อาจเจอแกว่งถ้าหลุด 88.75 ลงมา) ADVANC เริ่มทะลุ 145.50 ขึ้นมานิดๆ แล้ว ก็มีลุ้นตามขึ้นไปทดสอบ 151 และ 154 และหุ้นโรงกลั่นก็เริ่มรีบาวด์ขึ้นมาแล้ว รวมทั้งในหมวดอื่นๆ เช่น Commerce, Food และ Health Care ที่ยังแข็งกว่าตลาดในระยะกลางยาวต่อได้ ซึ่งเป็นตัวๆ ก็จะมี Update ใน Daily Market Timing
สำหรับแนวโน้มทอง อาทิตย์ที่แล้วแกว่งแรงกว่าที่คาด ส่วนหนึ่งก็เนื่องจากความเสี่ยงเรื่อง เหรียญสหรัฐที่รีบาวด์แรงขึ้นมา อาทิตย์นี้อาจมี Cycle Support มาช่วยช่วงต้นอาทิตย์นี้ และถ้ามีรีบาวด์จริงก็อาจต่อไปทดสอบ 1,650 เหรียญสหรัฐ และ/หรือ 1,680 เหรียญสหรัฐ ในการจับตาการรีบาวด์ก็คือ เมื่อทะลุด่าน 1,598 เหรียญสหรัฐ และ 1,614 เหรียญสหรัฐ (จะดีมากขึ้นถ้าดอลลาร์ถอยลงมาแรงด้วย) ส่วนแนวรับก็มีที่ 1,5641,560 เหรียญสหรัฐ และ 1,534 เหรียญสหรัฐ สำหรับทองบ้านเราก็ดูแนวรับแถวๆ 23,300-23,000 บาท ประกอบกรณีรีบาวด์ก็มีด่านที่ 24,300-24,400 บาท และ 24,800 บาท ที่ต้องค่อยๆ เลาะขึ้นไป ส่วนแนวรับต่อไปมีที่ 22,870 และ 22,500 บาท